VS001415
Datum: 1996-10-24T02:00:00.000+02:00
datum_sodbe_i_stopnje: 2002-06-19T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe rok in ramenskega obroča in njihove posledice - poškodbe kolena in goleni in njihove posledice
fischer: srednje hudi primeri
odskodnina: 3700000 SIT
opombe: II Ips 433/2004. Revizija tožeče stranke je bila zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 25 do 30 let

Trgovski potnik.

## Škodni dogodek

Prometna nesreča.

## Poškodba

Odlomek zunanje grče desne golenice v kolenskem sklepu, zlom druge dlančnice desne roke, kostna poka na glavi leve piščali, udarnina prsnega koša in trebušne stene ter leve ledvice s tranzitorno popoškodbeno krvavitvijo ter raztrganina kože na desni roki.

## Telesne bolečine

1800000 SIT 4 dni hude, 7 dni srednje hude, 10 dni občasne srednje hude, 14 dni lahke, 1 mesec občasne lahke. Občasne lahke bolečine trpi še vedno pri hoji po neravnem terenu, pri daljšem sedenju s skrčenim kolenskim sklepom, pri klečanju ali čepenju, pri poizkusu tekanja ali skakanja, pa tudi ob spremembah vremena in pri močnem stisku z levo roko.

#### Hospitalizacija

3-kratna hospitalizacja, skupaj 14 dni; dva kirurška operativna posega na desnem kolenskem sklepu v splošni narkozi.

#### Nevšečnosti med zdravljenjem

9 mesecev nezmožen za delo z desnico; 14 mesecev in pol je bil v bolniškem staležu.

## Strah

2000000 SIT Kratkotrajni primarni strah in 1 mesec trajajoči sekundarni strah.

## Zmanjšanje življenjske aktivnosti

1500000 SIT 10-odstotno ZŽA. Ni zmožen opravljati del kleče ali čepe, otežkočeno mu je tekanje in skakanje ter hoja po neravnem terenu, omejen je pri dvigovanju in prenašanju težjih bremen. Ker ne zdrži daljšega sedeja s skrčenim desnim kolenskim sklepom, je močneje oviran pri vsakdanji vožnji avtomobila. Opisane omejitve se pri tožniku manifestirajo tudi na področju športno rekreativnega udejstvovanja, to je pri igranju tenisa in odbojke, medtem ko je smučanje in rolkanje moral povsem opustiti. Omejen je pri delu na vrtu, del na kmetiji in pri gradnji hiše ne more več opravljati.

## Skaženost

400000 SIT Dobro vidna in vpadljiva brazgotina na desnem kolenskem sklepu.

---

ZOR člen 200, 203